Χορωδία ΕΡΤ

Η Χορωδία της ΕΡΤ αποτελεί μέρος των μουσικών συνόλων της ΕΡΤ και είναι η παλαιότερη μικτή επαγγελματική χορωδία γενικού ρεπερτορίου στην Ελλάδα· άλλες επαγγελματικές χορωδίες είναι η Χορωδία της Λυρικής Σκηνής, η οποία ειδικεύεται στην όπερα, καθώς και η Χορωδία των Μουσικών Συνόλων του Δήμου Αθηναίων, με την οποία τακτικά συνεργάζεται σε μεγάλα έργα συμφωνικού ρεπερτορίου.

 Ιδρύθηκε το 1977 από τον τότε διευθυντή του Τρίτου Προγράμματος, Μάνο Χατζιδάκι ως «Χορωδία του Τρίτου». Πρώτος της μαέστρος της διετέλεσε ο Αντώνης Κοντογεωργίου, ο οποίος διαμόρφωσε την ύπαρξη και εξέλιξη της χορωδίας. Άλλοι μαέστροι που κατά καιρούς διηύθυναν τη χορωδία είναι ο Γιάννης Μάντακας (πριν την επίσημη σύστασή της), ο Γιάννης Αδαμίδης, η Έλλη Νικολαΐδου, ο Θεόδωρος Αντωνίου κ.ά. Επίσης κατά καιρούς δίδαξαν τη χορωδία ο Fritz Schieri (καθηγητής στη Μουσική Ακαδημία του Μονάχου) και Wolfgang Schubert (διευθυντής της Χορωδίας της Βαυαρικής Ραδιοφωνίας). Αρχικά αποτελούνταν από 18 μέλη, στο απόγειό της έφτασε τα 64, ενώ από το 2016 αποτελείται από 28 μέλη. Στο ρεπερτόριο της συγκαταλέγονται μεταξύ άλλων έργα για χορωδία και ορχήστρα των: Βέρντι, Βιβάλντι, Κόνταϊ, Λιστ, Μάλερ, Μέντελσον Μπαρτόλντι, Μότσαρτ, Μπαχ (πατέρα και γιου), Μπερλιόζ, Μπερνστάιν, Μπετόβεν, Μπραμς, Μπρούκνερ, Ντβόρζακ, Ντεμπυσσύ, Ορφ, Περγκολέζι, Προκόφιεφ, Ροσσίνι, Σαιν-Σανς, Σκριάμπιν, Σοστακόβιτς, Σούμαν και της συζύγου του, Σούμπερτ, Στραβίνσκι, Φωρέ και Χάυντν. Συμμετείχε στις όπερες Αΐντα και Τραβιάτα (Βέρντι), I Capuleti e i Montecchi και Νόρμα (Μπελίνι), Κάρμεν (Μπιζέ), Lucrezia Borgia (Ντονιτσέττι), Les Troyens (Μπερλιόζ), L’Orfeo (Μοντεβέρντι), Ο Μαγικός Αυλός, Έτσι κάνουν όλες, Ντον Τζοβάννι και Οι Γάμοι του Φίγκαρο (Μότσαρτ), Τριστάνος και Ιζόλδη (Βάγκνερ), Η επιστροφή της Ελένης (Μικρούτσικος), Ο γυάλινος κύκλος (Μαραγκόπουλος), Ρέα (Σαμάρας) κ.ά. Η δραστηριότητα της Χορωδίας στο εξωτερικό αυξήθηκε την διετία 1993-1994, όταν Γενικός Διευθυντής των Μουσικών Συνόλων ανέλαβε ο Μίκης Θεοδωράκης, χάριν στον οποίο πραγματοποιήθηκαν περισσότερες από τις 44 εμφανίσεις εκτός Ελλάδος (Αννόβερο, Κάιρο, Τουλούζη, Κολωνία, Μόναχο, Βελιγράδι, Φλωρεντία, Ελσίνκι, ΗΠΑ, Καναδάς, Κύπρος, Τουρκία και Τυνησία). Όμως το ρεπερτόριο σε όλες αυτές τις εξορμήσεις αποτελούνταν από έργα αποκλειστικά του Μίκη Θεοδωράκη. Έχει συνεργαστεί με μεγάλες ορχήστρες, όπως η ορχήστρα της ΕΡΤ, Κρατική Ορχήστρα Αθηνών, Ορχήστρα της Όπερας της Τουλούζης κ.ά. Η χορωδία έχει κατά καιρούς συνεργαστεί και με άλλους μαέστρους Έλληνες και ξένους. Η χορωδία, μαζί με τα υπόλοιπα μουσικά σύνολα της ΕΡΤ, διαλύθηκαν το 2013, αλλά ανασυστάθηκαν το 2015. Νατάσα Αγγελοπούλου Όλγα Αθανασιάδου Γιολάντα Αθανασοπούλου Ελίζα Αθανασοπούλου Μάρθα Αράπη Δέσποινα Βαφέα Βιργινία Βούλγαρη Μαριέτα Δελώτη Σόνια Θεοδωρίδου Μαρία Θωμά Γεωργία Ιγνατιάδου Φλώρα Καζαντζιάν Μυρσίνη Κατσιναβάκη Σταματία Κατσούλη Μήνα-Αλεξία Κοντογεωργίου Σοφία Λεκατσά Νικολέτα Λόλε Τριανταφυλλιά Μαστροσάββα Φαίνη Νούσια Βικτωρία Ντάφιλα Δάφνη Πανουργιά Αμαλία Παπαδοπούλου Χριστίνα Παπακωνσταντίνου Ζηνοβία Πουλή Δήμητρα Ρούτη Μιρέλα Σιμωτά Ειρήνη Τσακίρη Όλγα Τσακραλίδου Ντονατέλλα Τσίτσαρου Λίντα Αθανασοπούλου Δέσποινα Ασπράκη Έφη Βασιλείου Σοφία Δεμίρη–Κατσάρου Δέσποινα Ζάππα Αντιγόνη Κερετζή Μαρία Κομισσοπούλου Ιφιγένεια Κωνσταντινίδου Φαίδρα Κωνσταντινίδου Ελένη Μιχαλοπούλου Βάσω Μιχοπούλου Άννα Μουζάκη Μαρία-Ελένη Νέζη Πόπη Παπαϊωάννου Άρτεμη Παπανδρέου Έμη Πάσχου Γιώτα Πρεβελάκη Άντα Σολωμάκου Αρετή Στεφανίδου Μαριέλλη Σφακιανάκη Μαρία Τζιοβαρίδου Αγγελική Τσιτριμπίνη Ιωάννα Φόρτη Νατάσα Χριστοφιλάκη Τάσος Αλούπης Κίμων Βασιλόπουλος Γιώργος Βατός Κώστας Γεωργαλής Μιχάλης Καλαεντζής Γιώργος Κυριαζής Σπύρος Λέισος Θανάσης Μιχαλόπουλος Σταύρος Μπερής Γιάννης Μποτσαράκος Δημήτρης Ναλμπάντης Κωνσταντίνος Παληατσάρας Γιάννης Παπακωνσταντίνου Πωλ Σαιν-Πιερ Λευτέρης Σταθόπουλος Ντάνιελ Στάνκοβιτς Λευτέρης Τουμαράς Εμμάνουελ Φοίνιξ Νίκος Χατζησταύρου Λεωνίδας Αντύπας Φίλιππος Βαζάκας Γιάννης Βασιλάκης Γιώργος Βλατής Στέλιος Γιαννακούλας Φίλιππος Γιαννίσης Δημήτρης Ηλιόπουλος Γιάννης Ιδομενέως Γιώργος Κακίτσης Δημήτρης Κασιούμης Ευάγγελος Κατσιναβάκης Μιχάλης Κατσούλης Φίλιππος Κουτλίδης Γιώργος Κωνστάντζος Πέτρος Μαγουλάς Κώστας Μαυρογένης Χρήστος Νικολάου Νίκος Παρίσης Νίκος Πετρίδης Γιώργος Πλουμπίδης Κώστας Ρασιδάκις Κώστας Σταυρόπουλος Δημήτρης Τηλιακός Παναγιώτης Τσουκνίδας Δημήτρης Χατζούδης Τάσης Χριστογιαννόπουλος Μαριέλλη Σφακιανάκη: Εν χορώ, εκδόσεις «Κέδρος», Αθήνα 2014 Μουσικά Σύνολα ΕΡΤ